**UGOVOR**

**O JAVNOJ NABAVCI ROBA**

Zaključen dana 13.09.2017. godine u Ilijašu između:

* + - 1. **JU OŠ „Stari Ilijaš“, ul. Bosanski put 151.,** , ID broj škole: 4201918560009

(u daljem tekstu: **Naručilac roba**), koga zastupa Direktor škole **Mahir Dević, profesor**

i

* + - 1. **„Hodžeks“ d.o.o**, iz Ilijaša, ulica Moševačka br. 5 Podlugovi,

(u daljem tekstu: **Dobavljač roba**) koga zastupa Hodžurda Enes, direktor

(u daljem tekstu : **Ugovorne strane**)

**Član 1.**

Predmet ovog Ugovora je javna nabavka robe za potrebe Naručioca i to:

***-*** nabavka robe-oprema i materijal za grijanje za Područnu školu „Bioča“.

a u svemu prema Obrascu za cijenu ponude koji je sastavni dio Ponude Izvršioca radova, protoklisane kod Naručioca radova, broj: 01-VIII-2765/17, od 17.08.2017. godine, a koji su prilog ovog Ugovora i njegov sastavni dio.

Ukupna vrijednost javne nabavke usluga iz prethodnog stava iznosi 6.840,78 KM**,** bez uključenog iznosa pripadajućih indirektnih poreza,odnosno PDV-a, a sa uključenim popustom.

**Član 2.**

Ovaj Ugovor se zaključuje na osnovu Izvještaja i preporuke Komisije za javne nabavke, broj: 01-VIII-2851/17od 25.08.2017.godine izdate u skladu sa Zapisnikom sa otvaranja ponuda za javnu nabavku usluga broj:01-VIII-2832/17 , od 25.08.2017. za robe, oprema i materijal za grijanje za Područnu školu „Bioča“ i pravosnažne Odluke o izboru najpovoljnijeg ponuđača,broj: 02-VIII-2923/17 od 31.08.2017.godine.

**Član 3.**

Dobavljač robe se obavezuje da za potrebe Naručioca isporuči robu iz člana 1. ovog Ugovora u roku od 3 (tri) dana od dana zaključenja ugovora. U slučaju kašnjenja do kojeg je došlo krivicom dobavljača, isti se obavezuje da će platiti ugovornu kaznu u skladu sa Zakonom o obligacionim odnosima u iznosu od 2 % Naručiocu za svaki dan kašnjenja do urednog ispunjenja, s tim da uskupan iznos ugovorne kazne ne može prijeći 10% od ukupne ugovorene vrijednosti roba koje su predmet narudžbe. Izvršilac je dužan platiti ugovornu kaznu u roku od 7 dana od dana primanja zahtjeva za plaćanje od strane Naručioca roba.

**Član 4.**

Naručilac roba se obavezuje da Dobavljaču za isporučenu robu navedene u članu 1. ovog Ugovora, a u skladu sa ispostavljenom narudžbenicom plati novčanu naknadu sa uračunatim PDV-om u skladu sa jediničnim cijenama usluga datim u Obrascu za cijenu ponude, a koje su dostavljene u ponudi Dobavljača.

Ugovorne strane su saglasne da su jedinične cijene i ukupna vrijednost ponude utvrđene u članu 1. ovog Ugovora bez uračunatih indirektnih pripadajućih poreza, odnosno PDV-a i da su iste nepromjenljive u skladu sa Izjavom dostavljenom u ponudi Izvršioca usluga.

**Član 5.**

Naručilac robe se obavezuje da Dobavljaču za isporučenu robu navedenu u članu 1. ovog Ugovora plati novčanu naknadu u skladu sa jediničnim cijenama usluga koje su dostavljene u ponudi

Uplatu po ispostavljenoj fakturi Naručilac robe će izvršiti na transakcijski račun Dobavljača.

**Član 6.**

Na sve što nije regulisano ovim Ugovorom primjenjuju se odredbe Zakona o obligacionim odnosima F BiH.

**Član 7.**

Sve eventualne sporove po ovom Ugovoru ugovorne strane rješavat će sporazumno,a ako to ne bude moguće u slučaju spora po ovom Ugovoru nadležan je Općinski sud u Sarajevu.

**Član 8.**

Ovaj ugovor stupa na snagu danom potpisivanja od strane obje ugovorne strane.

**Član 10.**

Ovaj Ugovor je sačinjen u 4 (četri) istovjetnih primjeraka od kojih 2 (dva) zadržava Naručilac radova, a 2 (dva) primjerka Izvršilac radova za svoje potrebe.

Za Ponuđača Za Ugovarača

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

Hodžurda Enes Mahir Dević

Ilijaš, 13.09.2017. godine

Broj: 01-IX-272/17